A Bizottság határozata
(1999. február 25.)
a szarvasmarha-embriók Közösségbe irányuló exportjára feljogosított embriógyűjtő és embrió-előállító munkacsoportok jegyzékének létrehozásáról szóló 92/452/EGK határozat módosításáról
(az értesítés a C(1999) 417. számú dokumentummal történt)
(EGT vonatkozású szöveg)
(1999/204/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,
mivel a legutóbb a 97/249/EK határozattal [2] módosított 92/452/EGK bizottsági határozat [3] létrehozza a szarvasmarhafajba tartozó háziállatok embriójának Közösségbe irányuló exportjára feljogosított harmadik országbeli embriógyűjtő és embrió-előállító munkacsoportok jegyzékét;
mivel Ausztrália, Kanada és az Amerikai Egyesült Államok illetékes állat-egészségügyi szolgálatai kérelmet nyújtottak be a szarvasmarhafajba tartozó háziállatok embrióinak Közösségbe irányuló exportjára a területükön hivatalosan feljogosított munkacsoportok jegyzékének módosítására; mivel ezért módosítani kell a jóváhagyott munkacsoportok jegyzékét; mivel a Bizottság garanciákat kapott a 89/556/EGK irányelv 8. cikkében részletesen meghatározott követelmények betartására;
mivel a 92/452/EGK határozat mellékletében szereplő, engedélyezett embriógyűjtő és embrió-előállító munkacsoportok jegyzékét több alkalommal is módosították; mivel ezért helyénvaló a jegyzék egységes szerkezetbe foglalása, figyelembe véve a határozat elfogadása óta végzett módosításokat;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A mellékletben felsorolt embriógyűjtő és embrió-előállító munkacsoportokat ezennel feljogosítják a szarvasmarhafajba tartozó háziállatok embrióinak Közösségbe irányuló exportjára.
2. cikk
A 92/452/EGK határozat melléklete helyébe e határozat melléklete lép.
3. cikk
Ennek a határozatnak a tagállamok a címzettjei.
Kelt Brüsszelben, 1999. február 25-én.